รัฐบาลไทย-ข่าวทำเนียบรัฐบาล-ตัวแทนครูขอบคุณนายกฯ และรัฐบาล ผลักดันการแก้ไขปัญหาหนี้สินครูอย่างจริงจัง จนเกิดผลเป็นรูปธรรม
วันอังคารที่ 15 กุมภาพันธ์ 2565
ตัวแทนครูขอบคุณนายกฯ และรัฐบาล ผลักดันการแก้ไขปัญหาหนี้สินครูอย่างจริงจัง จนเกิดผลเป็นรูปธรรม
ตัวแทนครูขอบคุณนายกรัฐมนตรี และรัฐบาล ผลักดันการแก้ไขปัญหาหนี้สินครูอย่างจริงจัง จนเกิดผลเป็นรูปธรรม “นายกฯ” ให้ขยายผลแก้ปัญหาหนี้ของข้าราชการส่วนอื่น ๆ และประชาชนทุกมิติ
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (15 กุมภาพันธ์ 2565) เวลา 08.45 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในฐานะประธานคณะกรรมการกํากับการแก้ไขหนี้สินของประชาชนรายย่อย นางสาวตรีนุช เทียนทอง รัฐมนตรีว่าการกระทรวงศึกษาธิการ นําคณะครู จํานวน 40 คน เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อขอบคุณนายกรัฐมนตรีและรัฐบาลที่ผลักดันการแก้ไขปัญหาหนี้ครูอย่างจริงจังจนเกิดผลเป็นรูปธรรม ตามนโยบายของนายกรัฐมนตรีที่ต้องการแก้ไขสถานการณ์หนี้สินครัวเรือนและประชาชนรายย่อยให้เป็นไปอย่างมีประสิทธิภาพ เป็นระบบ และเป็นธรรม ซึ่งการแก้ไขปัญหาหนี้สินของข้าราชการครูเป็น 1 ในประเด็นที่รัฐบาลให้ความสําคัญ โดยมอบหมายให้กระทรวงศึกษาธิการในฐานะนายจ้าง เข้ามามีบทบาทสําคัญในการแก้ไขปัญหาหนี้สินของครูและข้าราชการ ช่วยเหลือครูในการเจรจากับเจ้าหนี้เงินกู้เพื่อให้คิดดอกเบี้ยเงินกู้ถูกลง และออกแบบระบบการควบคุมยอดหนี้ไม่ให้ข้าราชการครูกู้เงินเกินศักยภาพโดยแก้ไขปัญหาหนี้ครูผ่านสหกรณ์ออมทรัพย์ต่าง ๆ
รองนายกรัฐมนตรี ในฐานะประธานคณะกรรมการกํากับการแก้ไขหนี้สินของประชาชนรายย่อย กล่าวถึงการดําเนินการในการแก้ไขปัญหาหนี้ครูผ่านสหกรณ์ออมทรัพย์ต่าง ๆ โดยผลการดําเนินการประสบความสําเร็จเป็นอย่างดี ซึ่งในกรณีเป็นลูกหนี้ปกติก็จะรับการลดอัตราดอกเบี้ยโดยไม่ใช้งบประมาณของประเทศ โดยเป็นการเจรจากับเจ้าหนี้เพื่อสร้างความเป็นธรรมให้กับครู ขณะที่หนี้ที่มีปัญหาก็มีกระบวนการในการปรับโครงสร้างหนี้อย่างเหมาะสม ที่เป็นการตกผลึกร่วมกันระหว่างเจ้าหนี้ กับสหกรณ์ และลูกหนี้ ซึ่งเป็นนิมิตหมายที่ดีและได้เริ่มดําเนินการแล้วประสบผลสําเร็จอย่างรวดเร็ว ทั้งนี้เชื่อมั่นว่าสิ่งที่กระทรวงศึกษาธิการ สหกรณ์ออมทรัพย์ครูดําเนินการจะเป็นต้นแบบสําคัญในการขยายผลไปสู่สหกรณ์ออมทรัพย์อื่น ๆ ของประเทศต่อไป ซึ่งจะช่วยให้ข้าราชการทั้งประเทศได้ลดภาระของหนี้ที่มีอยู่ตามนโยบายของนายกรัฐมนตรีที่ต้องการให้ในปี 2565 เป็นปีของการแก้ไขหนี้ภาครัวเรือนอย่างแท้จริง
โอกาสนี้ นายกรัฐมนตรีย้ําว่า รัฐบาลให้ความสําคัญกับการแก้ไขปัญหาหนี้ครัวเรือนของประชาชนและหนี้ของครูและบุคลากรทางการศึกษา โดยการหาแนวทางให้ข้าราชการครูมีเงินใช้จ่ายอย่างเพียงพอในการใช้ชีวิตปัจจุบัน อนาคต และหลังเกษียณอายุราชการไปแล้ว ให้เกิดความมั่นคงในชีวิตทั้งตนเองและครอบครัวภายใต้สถานการณ์การเปลี่ยนแปลงของโลกและเทคโนโลยีที่เกิดขึ้น ขณะที่เงินเดือนก็ไม่สามารถขึ้นให้ได้มากนัก เพราะต้องใช้งบประมาณจํานวนมหาศาลในการขึ้นเงินเดือน ดังนั้น จึงต้องมาแก้ไขภาระหนี้สินต่าง ๆ ที่มีอยู่ ผ่านกลไกต่าง ๆ ที่มีอยู่เดิมก่อน รวมถึงการตั้งคณะกรรมการกํากับการแก้ไขหนี้สินของประชาชนรายย่อย ที่มีรองนายกรัฐมนตรีเป็นประธาน อย่างไรก็ตามแนวทางต่าง ๆ จะสําเร็จได้ ทุกคนต้องช่วยกันแปลงนโยบายไปสู่การปฏิบัติและการดําเนินการผ่านกลไกที่มีอยู่ โดยขอบคุณที่ทุกคนได้สานต่อนโยบายของนายกรัฐมนตรีไปสู่การปฏิบัติจนเกิดผลเป็นรูปธรรมในการดําเนินการแก้หนี้ครูจนเป็นผลสําเร็จ ซึ่งจะเป็นตัวอย่างสําคัญในการขยายไปสู่การแก้ปัญหาหนี้ให้กับข้าราชการส่วนอื่น ๆ ต่อไปด้วยทั้งในส่วนของข้าราชการพลเรือน ตํารวจ และทหาร รวมถึงการแก้ปัญหาหนี้ครัวเรือนให้กับประชาชน ในการแก้ปัญหาความยากจนรายครัวเรือนทุกมิติทั้งเรื่องสุขภาพ คุณภาพชีวิต ที่อยู่อาศัย การเข้าถึงการศึกษาที่มีคุณภาพ การเข้าถึงบริการภาครัฐ เป็นต้น
นายกรัฐมนตรีกล่าวขอให้ทุกคนเข้มแข็งด้วยตนเอง โดยการน้อมนําหลักปรัชญาเศรษฐกิจพอเพียงมาเป็นแนวทางการดําเนินชีวิตและปฏิบัติหน้าที่ และให้ใช้จ่ายให้สอดคล้องกับศักยภาพของตนเอง ทั้งนี้เรื่องใดที่สามารถทําได้เร็วให้ทําก่อน ส่วนตรงไหนที่ติดขัดก็ให้เร่งปรึกษาหารือเพื่อหาแนวทางแก้ไข โดยเฉพาะหากเกี่ยวข้องกับหลายหน่วยงานและข้อกฎหมาย ต้องไปหารือกันอีกครั้งให้ชัดเจนก่อนดําเนินการ ซึ่งนายกรัฐมนตรีพร้อมสนับสนุนการดําเนินการแก้ปัญหา โดยต้องไม่ให้เกิดปัญหาใหม่ตามมาภายหลังอีก ทุกอย่างต้องทําเพื่อประชาชนทุกคน ในตอนท้าย นายกรัฐมนตรีขอบคุณกระทรวงศึกษาธิการ ภาคสหกรณ์ออมทรัพย์ ภาคธนาคาร คุณครูและภาคีเครือข่ายที่ร่วมกันทํางาน สนับสนุน เป็นส่วนสําคัญผลักดันให้เกิดการแก้ไขปัญหาหนี้สินข้าราชการครูให้เป็นรูปธรรมและยั่งยืน พร้อมขอให้รองนายกรัฐมนตรี นายสุพัฒนพงษ์ พันธ์มีเชาว์ ในฐานะประธานกรรมการกํากับการแก้ไขหนี้สินของประชาชนรายย่อย ได้สานต่อการดําเนินการและขยายผลไปยังข้าราชการในสังกัดหน่วยงานอื่น รวมทั้งการแก้ไขหนี้สินเพื่อมุ่งเน้นให้เกิดการแก้ไขปัญหาหนี้สินอย่างยั่งยืนและเป็นธรรมต่อไป
ทั้งนี้ นายชวภณ พานเมือง ผู้อํานวยการโรงเรียนบ้านหนองโสมง ผู้แทนคณะครูและบุคลากรทางการศึกษา สังกัดกระทรวงศึกษาธิการ ได้มอบช่อดอกไม้และกล่าวขอบคุณนายกรัฐมนตรีที่ได้ให้ความสําคัญและกําหนดนโยบายในการแก้ไขปัญหาหนี้สินข้าราชการครูและบุคลากรทางการศึกษาของกระทรวงศึกษาธิการ อย่างเป็นรูปธรรม อาทิ โครงการ “สร้างโอกาสใหม่ ให้ครูไทย” ที่กระทรวงศึกษาธิการเป็นตัวกลางในการไกล่เกลี่ยแก้ไขปัญหาหนี้สินในมิติต่าง ๆ เช่นการปรับลดอัตราดอกเบี้ยเงินกู้เพื่อลดค่าใช้จ่ายในแต่ละเดือน การปรับลดค่าธรรมนียมและการค้ําประกันที่สร้างภาระให้ครู การยกระดับระบบสวัสดิการตัดเงินเดือนครู ซึ่งแนวทางการดําเนินการดังกล่าวจะเป็นการช่วยแก้ไขปัญหาหนี้สินของคณะครูได้อย่างมีประสิทธิภาพ รวมทั้งการแก้ไขปัญหาหนี้สินของครูและบุคลากรทางการศึกษาได้เป็นผลสําเร็จดังกล่าว จะทําให้ครูมีคุณภาพชีวิตที่ดีขึ้น มีเกียรติและศักดิ์ศรี มีขวัญกําลังใจในการพัฒนาคุณภาพการศึกษาต่อไป
-------------------
กลุ่มประชาสัมพันธ์และเผยแพร่ สํานักโฆษก